ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind alocarea din bugetul local a unei sume necesare premierii sportivilor și antrenorilor care au obținut performanțe deosebite în competițiile sportive,**

 **în anul 2024**

Consiliul Local al Municipiului Lugoj;

Având în vedere referatul Serviciului administrație locală – Compartimentul relații cu instituțiile de învățământ, culte, cultură, sănătate și sport nr. 16/115250/(RU)115251 din 20.11.2024;

Având în vedere referatul nr. 16/116107/(RU)116108 din 21.11.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 210 din 20.11.2024 privind alocarea din bugetul local a unei sume necesare premierii sportivilor și antrenorilor care au obținut performanțe deosebite în competițiile sportive, în anul 2024;

Luând în considerare raportul de specialitate nr. 16/116256/(RU)116257 din 21.11.2024 întocmit de Direcția juridică – Compartimentul relații cu instituții de învățământ, culte, cultură, sănătate și sport;

Luând în considerare avizul nr. 115 din 26.11.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Având în vedere Hotărârea Consiliului Local nr. 19 din 13.02.2024 privind aprobarea bugetului local pe anul 2024, rectificată;

Luând în considerare Hotărârea Consiliului Local al Municipiului Lugoj nr. 39 din 28.02.2007 privind aprobarea Regulamentului de premiere al sportivilor și antrenorilor, care au obținut performanțe deosebite în competițiile sportive, cu modificările și completările ulterioare;

Ținând cont de prevederile art. 181 alin. (2) lit. f) și alin. (5) din Legea nr. 69/2000 a educației fizice și sportului, cu modificările și completările ulterioare;

În conformitate cu prevederile H.G. nr. 1447/2007 privind aprobarea Normelor financiare pentru activitatea sportivă;

Luând în considerare prevederile Legii nr. 273/2006 privind finanțele publice locale, cu modificările și completările ulterioare;

În conformitate cu art. 129 alin. (2) lit. b), alin. (7) lit. f) art. 136 și art. 139 alin. (3) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** -Se aprobă alocarea sumei de 260.000 lei din bugetul local, necesară premierii sportivilor și antrenorilor care au obținut performanțe deosebite în competițiile sportive, în anul 2024.

**Art.2. -** Îndeplinirea prevederilor prezentei hotărâri se încredinţează Compartimentului relații cu instituțiile de învățământ, culte, cultură, sănătate și sport și Direcției management financiar.

**Art.3.** - Prezenta hotărâre se comunică:

 - Instituţiei Prefectului, judeţul Timiş;

 - Primarului Municipiului Lugoj;

 - Direcţiei juridice;

- Direcţiei management financiar;

- Compartimentului relaţii cu instituţiile de învăţământ, culte, cultură, sănătate și sport;

 - Celor interesaţi, prin afişare şi publicare;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Mihai Agache SECRETARUL GENERAL AL MUNICIPIULUI

 Dan Ciucu

 **Nr. 200 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |